# Általános információk:

**Tanterv:** Építőművész Ma,

Belsőépítész tervezőművész Ma

**Tantárgy neve: Környezetpszichológia**

**Tantárgy kódja:** EPM071MN MU

**Szemeszter:** 3

**Kreditek száma:** 4

**A heti órák elosztása:** 2/0/0

**Értékelés:** félévközi jegy (f)

**Előfeltételek: nincs**

Tantárgy felelős: Dr. Tamás Anna Mária, egyetemi docens

Iroda: 7624 Magyarország, Pécs, Boszorkány u. 2. B-334

E-mail: tamas.anna@mik.pte.hu

Munkahelyi telefon: +36 72 503650/23811

Oktatók: Dr. Tamás Anna Mária, egyetemi docens

Iroda: 7624 Magyarország, Pécs, Boszorkány u. 2. B-334

E-mail: tamas.anna@mik.pte.hu

Munkahelyi telefon: +36 72 503650/23811

## Tárgyleírás

A környezetpszichológia az elmúlt évtizedekben jelentős és progresszív kutatási területté nőtte ki magát, melynek építészeti vonatkozásai és ehhez fűzhető gyakorlati módszerei szerves részét jelentik a professzionális szakmagyakorlásnak.

Az előadások keretében a XX. és XXI. század életmódváltozásából adódó élettér emberi pszichére vonatkozó változásait elemezzük, keresve a megoldási lehetőségeket a jelen és jövő építészetét érintő kérdésekre. Vizsgáljuk ennek történeti gyökereit, a XX. század jelentős változásait, és választ keresünk a jövő kihívásira. Vizsgáljuk a modern városi környezet hatásait az emberre: melyek azok a városépítészeti, várostervezési módszerek, melyek alkalmazásával jelentősen és pozitívan befolyásolhatók az ott élők személyes és csoportos tapasztalatai. A hallgatók a félév során interaktív előadásokon vesznek részt, és gyakorlati feladat megoldása során személyes tapasztalatokat szereznek a területen.

## Oktatás célja

A tantárgy célja, hogy az általános és tradicionális tananyagon túl olyan ismeretekkel bővítse a hallgatók szakmai tudását, melynek következtében széles látókörrel rendelkező, a jövő kihívásaira rugalmasan és kreatívan reagálni képes építészekké válnak. A környezetpszichológia ismertével komplex tudás birtokosává válnak hallgatóink, akik az anakronisztikus rutinmegoldások helyett érzékenyebb, az egészséges emberi környezetet minden egyedi esetben megteremteni képes szakemberek lesznek.

A tantárgy további célja, hogy ismereteket és tapasztalatot szerezzenek a hallgatók a szakmai kutatásban, kutatásmódszertanban. A tantárgy kiemelt célja, hogy a hallgatók a témavezető által javasolt, de személyesen választott témát magas szinten elemezzék, graduális szinten ezt TDK dolgozatkén, posztgraduális szinten doktori disszertációként feldolgozva.

## Tantárgy tartalma

A tantárgy keretében a részletes tematikának megfelelően interaktív előadásokon vesznek részt a hallgatók. Ezzel párhuzamosan a féléves feladat teljesítése zajlik a tanszéki kutatás keretében.

**Tanszéki kutatás:** A feladat célja, hogy az építész hallgatók az elméleti ismeretek megszerzésével párhuzamosan gyakorlatot szerezzenek elméleti kutatásban és a tudományos építészeti írás gyakorlatában. A kutatás során a hallgatók a meghirdetett témák közül választanak. A kutatási téma pontosítása ezen a területben belül egyénileg eldönthető, de egyezetése szükséges. Indokolt esetben a meghirdetett témákon kívül is lehet kutatási témát választani.

A feladat megoldása egyénileg vagy csoportokban történik, a részletes követelményekben meghatározott tartalmi és formai követelményeknek megfelelő kiselőadással és esszével zárul. A feladat két tartalmi részből áll: Az első felében a téma általános bemutatása, elemzése történik, a témához kapcsolódó szakirodalom feldolgozása és az egyéni felmérések alapján. A tanulmány második részében a következtetések levonására, a kutatás eredményének bemutatásra, személyes vélemény megfogalmazására van szükség. A kutatás szerves részét képezi egyéni, gyakorlati kutatás végezése és annak dokumentálása.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A tantárgy félévközi jeggyel zárul. A félév zárása a 15. héten történik. Az előadásokon való igazolt jelenlét a tematikában rögzített aktuális munkarész bemutatásával történik. Az előadó jelenléti ívet vezet**, megjelent,** valamint **nem jelent meg/ nem készült** bejegyzéssel.

A félévközi jegy 30% -ban az elméleti tudás számonkéréséből, 70%-ban a tanszéki kutatás eredményből áll.

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti ív

**Számonkérések**

**Félévközi ellenőrzések, teljesítményértékelések és részarányuk a minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *féléves kutatási feladat - nyomtatott dokumentum* | *max 30 pont* | *30 %* |
| *féléves kutatási feladat - cikk* | *max 20 pont* | *20 %* |
| *féléves kutatás szóbeli prezentációja* | *max 20 pont* | *20 %* |
| *ZH az előadások anyagából* | *max 30 pont* | *30 %* |

**Pótlási lehetőségek módja, típusa** (PTE TVSz 47§(4))

A nem beadott kutatást, cikket és annak prezentációját a félév teljesítéséhez pótolni kell. Amennyiben a hallgató igazoltan nem tudta határidőre teljesíteni a feladatrészeket, azokat a 15. héten 100%-os pontokért teljesítheti. Amennyiben a hallgató nem igazoltan volt távol a beadások időpontjában, 70%-os maximális pontszámért teljesíthet a 15.héten.

**a pótbeadás határideje: 15. héten, az óra időpontjában**

A nem, teljesített ZH-t pótolni kell:

**a pótbeadás határideje: 15. héten, az óra időpontjában**

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

## Irodalom

Kötelező irodalom és elérhetősége

# DÚLL Andrea: A környezetpszichológia alapkérdései, Helyek, tárgyak, viselkedés,  [L'Harmattan](https://moly.hu/kiadok/l-harmattan), Budapest, 2009

DÚLL Andrea, IZSÁK Éva: *Tér-rétegek, Tanulmányok a XXI. század térfordulatairól*, [L'Harmattan](https://moly.hu/kiadok/l-harmattan), Budapest, 2014

Ajánlott irodalom és elérhetősége

# HALL, Edward T.: Rejtett dimenziók, Gondolat, Budapest, 1987

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. a tematikai alapján közösen egyeztetett módszer szerinti interaktív előadásokon történő részvétel

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

5. önálló konzultáció a tárgy oktatóitól független szakemberek bevonásával

**Metodika és szempontrendszer:**

A félév során interaktív előadások keretében történik a téma elméleti feldolgozása, amely a félév végén, a 13. és 15. hetekben írásbeli beszámolóval ér véget.

Ezzel párhuzamosan egyénileg vagy kis csoportokban egy, a javasolt témáknak megfelelő kutatómunka zajlik, a tematikában meghatározott időpontokban történő konzultációval, órai munkával. A tanszéki kutatást a 9. héten prezentáció formájában kell bemutatni, a javasolt javítások után, a meghatározott tartalmi és formai követelményeknek megfelelő módon nyomtatott és digitális formában leadni egy hosszabb (minimum 15 oldalas) terjedelmű kutatási anyag és rövidebb, (n=4000-5000) cikk formájában.

A félév során, mind az oktatásban, mind a számonkérésben, a legfontosabb szempont, hogy egyetemi kutatómunka színvonalának megfelelő, magas minőségű alkotások szülessenek, melyek támogatják a hallgatók szakmai munkáját, későbbi szakma gyakorlását és karrierjét. Ebből következően az elkészült munkák nyilvános publikálása, a kutatómunka esetleges későbbekben történő folyatatása kiemelt jelentőséggel bír.

# Részletes tantárgyi program és követelmények

**Feladatok és követelményrendszerük**

TARTALMI KÖVETELMÉNYEK:

A feladat célja, hogy az építész hallgatók az elméleti ismeretek megszerzésével párhuzamosan tapasztalatot szerezzenek elméleti kutatásban és a tudományos építészeti írás gyakorlatában. A kutatás során a hallgatók a meghirdetett témák közül választanak. A kutatási téma pontosítása ezen a területben belül egyénileg eldönthető, de egyezetése szükséges. Indokolt esetben a meghirdetett témákon kívül is lehet kutatási témát választani.

A **feladat megoldása egyénileg vagy kis csoportokban** történik és a követelményekben meghatározott tartalmi és formai követelményeknek megfelelő esszével zárul.

A kutatómunka két tartalmi részből áll:Az első felében a téma általános bemutatása, elemzése történik, a témához kapcsolódó szakirodalom feldolgozása és az egyéni felmérések alapján.

A tanulmány második részében a következtetések levonására, a kutatás eredményének bemutatásra, személyes vélemény megfogalmazására van szükség.

A kutatása szerves részét képezi egyéni, gyakorlati kutatás végezése és annak dokumentálása.

Az tanulmány tartalmaz(hat) a témához és a megéretéshez szükséges képanyagot.

A források megjelölése és irodalomjegyzék minden esetben szükséges.

A kutatási munkát a tematikában meghatározott időpontokban egyeztetni kell.

**A kutatómunka bemutatása, dokumentálása:**

* 1. TANULMÁNY: a teljes kutatómunka írásos dokumentációja, a korábban meghatározott tartalmi követelményeknek megfelelően *(30pont)*
  2. TUDOMÁNYOS CIKK: A kutatás rövid, nagyságrendileg 2 oldalas összefoglalója (n=4000-5000), amely alkalmas a szakmai folyóiratokban történő közlésre *(20pont)*
  3. KISELŐADÁS: 15 perces, digitálisan szerkesztett előadás, a kutatómunka szóbeli prezentációja *(20pont)*

FORMAI KÖVETELMÉNYEK:

A tanulmányt és a cikket A4-es méretben vagy egyedi elképzelés szerint, de nagyságrendileg A4-es formátumban (képernyőre optimalizálva) kell leadni digitális formában.

A tanulmány minimum n=30.000.- (kb.15 oldal) szöveges részt tartalmazzon. (nagyságrendileg 12-es betűméret, normál sorköz és szóköz)

A tanulmány ezen felül tetszőleges mennyiségű a téma megértéshez szükséges képanyagot és szöveges anyagot tartalmazhat.

## Program heti bontásban \_2022 ŐSZ

|  |  |  |
| --- | --- | --- |
| **1.Hét** | Hétfő  11.15-12.45 | |
| Metodika | Bevezető előadás | szakirodalom: - |
| **szeptember 5.** | **A tantárgy és a féléves tematika ismertetése** | **A féléves kutatás témájának megbeszélése,**  **csoportok megalakulása** |

|  |  |  |
| --- | --- | --- |
| **2.Hét** | Hétfő  11.15-12.45 | |
| Metodika | Elméleti ismeretek, kutatásmódszertan | szakirodalom:  DÚLL Andrea*:* A környezetpszichológia alapkérdései, Helyek, tárgyak, viselkedés |
| **szeptember 12.** | ELŐADÁS 01.: **A környezetpszichológia alapjai, története, építészeti vonatkozásai, kutatásmódszertan** | **További javasolt kutatási területek ismertetése** |

|  |  |  |
| --- | --- | --- |
| **3.Hét** | Hétfő  11.15-12.45 | |
| Metodika | Elméleti ismeretek, kutatásmódszertan | szakirodalom: - |
| **szeptember 20.** | ELŐADÁS 02.: **Múzeumépítészet környezetpszichológia szempontból** | **A kutatás konzultációja, kutatócsoportok, téma véglegesítése** |

|  |  |  |
| --- | --- | --- |
| **4.Hét** | Hétfő  11.15-12.45 | |
| Metodika | Elméleti ismeretek, kutatásmódszertan | szakirodalom:  DÚLL Andrea*:* A környezetpszichológia alapkérdései, Helyek, tárgyak, viselkedés |
| **szeptember 26.** | ELŐADÁS 03.:  **XX. és XXI. század életmódváltozásából adódó életér emberi pszichére gyakorolt hatásai,**  **az élettér kialakításának szempontjai** | **A kutatás konzultációja** |

|  |  |  |
| --- | --- | --- |
| **5.Hét** | Hétfő  11.15-12.45 | |
| Metodika | Elméleti ismeretek, kutatásmódszertan | szakirodalom:  DÚLL Andrea, IZSÁK Éva: Tér-rétegek, Tanulmányok a XXI. század térfordulatairól |
| **október 3** | ELŐADÁS 04.: **A városi környezet emberi pszichére gyakorolt hatásai. A városépítészeti tervezés lehetséges környezetpszichológiai vonatkozásai.** | **A kutatás konzultációja** |

|  |  |  |
| --- | --- | --- |
| **6.Hét** | Hétfő  11.15-12.45 | |
| Metodika | Gyakorlati ismeretek, tanszéki kutatás, konzultáció | szakirodalom: - |
| **október 10.** | **A KUTATÁS EDDIGI ÁLLÁSÁNAK BEMUTATÁSA.** (KIS PREZENTÁCIÓ) | |

|  |  |  |
| --- | --- | --- |
| **7.Hét** | Hétfő  11.15-12.45 | |
| Metodika | Gyakorlati ismeretek, tanszéki kutatás, konzultáció | szakirodalom: - |
| **október 17.** | **A kutatás konzultációja.** | A kutatómunka bemutatása az alábbi munkarészekkel: - tartalom, bevezető, írásos anyag 70%-os készültségben és várható konklúziók |

|  |  |  |
| --- | --- | --- |
| **8.Hét** | Hétfő  11.15-12.45 | |
| Metodika | Gyakorlati ismeretek, tanszéki kutatás, konzultáció | szakirodalom: - |
| **október 24.** | **A kutatás konzultációja.** | A kutatómunka véglegesítése |

|  |  |
| --- | --- |
| **9.Hét** | Hétfő  11.15-12.45 |
| Metodika | ŐSZI SZÜNET |
| **október 31.** |

|  |  |  |
| --- | --- | --- |
| **10.Hét** | Kedd  9.30-11.00 | |
| Metodika | tanszéki kutatás | szakirodalom: - |
| **november 7.** | **PREZENTÁCIÓ**, | **Tanszéki kutatás bemutatása 15 perces kiselőadás formájában, a dolgozat konzultációja** |

|  |  |  |
| --- | --- | --- |
| **11.Hét** | Hétfő  11.15-12.45 | |
| Metodika | tanszéki kutatás | szakirodalom: - |
| **november 14.** | **TUDOMÁNYOS DOLGOZAT BEADÁSA** | **A tanszéki kutatás 15 oldalas dokumentációjának digitális beadása** |

|  |  |  |
| --- | --- | --- |
| **12.Hét** | Hétfő  11.15-12.45 | |
| Metodika | Gyakorlati ismeretek, tanszéki kutatás, konzultáció | szakirodalom: - |
| **november 21.** | **A tudományos cikk konzultációja** | **A tanszéki kutatás 2 oldalas rövid összefoglalójának**  **bemutatása 80%-os készültséggel** |

|  |  |  |
| --- | --- | --- |
| **13.Hét** | Hétfő  11.15-12.45 | |
| Metodika | Elméleti ismeretek | szakirodalom: Az előadások digitális anyaga és a korábban a heti bontásban szereplő anyagok |
| **november 28.** | **ZÁRTHELYI DOLGOZAT** | A félév során elhangzott előadások anyagából. Írásbeli dolgozat rövid, kifejtő jellegű kérdésekkel. |

|  |  |  |
| --- | --- | --- |
| **14.Hét** | Hétfő  11.15-12.45 | |
| Metodika | Tanszéki kutatás | szakirodalom: - |
| **december 5** | **A TUDOMÁNYOS CIKK BEADÁSA** | **A tanszéki kutatás 2 oldalas rövid összefoglalójának**  **beadása** |

|  |  |  |
| --- | --- | --- |
| **15.Hét** | Hétfő  11.15-12.45 | |
| Metodika | Elméleti és gyakorlati ismeretek | szakirodalom: Az előadások digitális anyaga és a korábban a heti bontásban szereplő anyagok |
| **december 12.** | **PÓT ZÁRTHELYI DOLGOZAT  A FÉLÉVES FELADATOK PÓTLÁSA** | A félév során elhangzott előadások anyagából. Írásbeli dolgozat rövid, kifejtő jellegű kérdésekkel. |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

**dr. Tamás Anna Mária**

tantárgyfelelős

Pécs, 2022.08.31.